Trump-muur gaan voort | Maroela Media
Trump het reeds met uitvoerende optrede begin oor immigrasie en met stappe om sy voorgestelde muur op die VSA/Mexiko-grens te bou. Hy sal na verwagting ook voorstelle hersien wat die vloei van vlugtelinge na die VSA sal beperk.
Hy sou na verwagting reeds Woensdag uitvoerende bevele hieroor onderteken. Van Trump se planne oor vlugtelinge is glo onder meer 'n tydelike verbod op die toelating van vlugtelinge, sowel as mense van oorwegend Moslem-lande.
"Groot dag wat beplan word oor nasionale veiligheid. Ons sal die muur bou," het Trump vroeër getwiet. Trump het tydens sy verkiesingsveldtog beloof om die VSA se immigrasiebeleid te verskerp, insluitend grensveiligheid en die beperking van vlugtelinge.
Trump het ook daarop aangedring dat Mexiko vir die muur betaal. Mexiko het egter ook reeds herhaaldelik gesê hulle sal nie vir die muur betaal nie. Trump het vroeër die maand gesê die muur sal aanvanklik betaal word deur middel van 'n bestedingswetsontwerp, wat deur die kongres goedgekeur sal word en dat Mexiko dit later sal moet terugbetaal.
Trump vergader volgende week met die Mexikaanse president Enrique Pena Nieto by die Withuis.
Minste doen hy sy verkiesings beloftes gestand ….wat gebeur in SA …..NIKS !
Ek weet nie eintlik hoekom die Demokrate en Liberaliste so groot bohaai oor die muur maak nie, enige land moet immers sy grense beheer en beskerm. Dit sal wel interessant wees om te sien of Trump dit tog regkry om die geld uit die Mexikane uit te kry.
My opienie is as jou buurstaat se volk na jou land begin vlug dan is dit tyd om op te tree.
Dit is n tekin dat daai land hom self nie meer kan regeer nie.
Dan is dit so goed soos n toesteming van daai land se burgers dat daar n ingryping van sy buurstate state moet wees om weer die land se politiesie reg teruk dat die land hom self weer kan regeer en voor uit te gaan om na sy mense om te sien.
Hoop hy is suksesvol. Werkskepping. Hy gaan seker vir Mexico se dit is deur hulle dat die muur gebou moes word omdat hulle nie hulle eie mense kan stop om oor die grens te kom nie. Goed genoeg rede dink ek.